NORAKSTS

|  |  |
| --- | --- |
| 23.05.2024. | Nr.6/13 |

###### PROJEKTA “UZŅĒMĒJDARBĪBAS ATTĪSTĪBAI NEPIECIEŠAMĀS INŽENIERTEHNISKĀS INFRASTRUKTŪRAS IZVEIDE BAUSKAS IELĀ, JELGAVĀ (NO PLATONES TILTA LĪDZ MIERA IELAS APLIM)” IESNIEGUMA IESNIEGŠANA

**Atklāti balsojot: PAR – 14** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 3. un 12. punktiem, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.7 “Konkurētspējīga, radoša un klimatneitrāla uzņēmējdarbība un industriālā attīstība” īstenošanai iekļauto investīciju projekta ideju Nr.7.1.3. “Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)” un Centrālās finanšu un līgumu aģentūras izsludināto atklātu 2. kārtas projektu iesniegumu atlasi Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam”(turpmāk – 5.1.1.1. pasākuma projektu iesniegumu atlase),

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Uzņēmējdarbības attīstībai nepieciešamās inženiertehniskās infrastruktūras izveide Bauskas ielā, Jelgavā (no Platones tilta līdz Miera ielas aplim)” (turpmāk – Projekts) iesniegumu 5.1.1.1. pasākuma projektu iesniegumu atlases ietvaros. Projekta kopējās izmaksas plānotas 2 727 220,99 *euro* (divi miljoni septiņi simti divdesmit septiņi tūkstoši divi simti divdesmit *euro* un 99 centi), no tām 2 294 843,41 *euro* (divi miljoni divi simti deviņdesmit četri tūkstoši astoņi simti četrdesmit trīs *euro* un 41 cents)ir Eiropas Reģionālās attīstības fonda finansējums un 432 377,58 *euro* (četri simti trīsdesmit divi tūkstoši trīs simti septiņdesmit septiņi *euro* un 58 centi), tai skaitā ārpus projekta finansējamās izmaksas 27 405,21 *euro* (divdesmit septiņi tūkstoši četri simti pieci *euro* 21 cents) ir Jelgavas valstspilsētas pašvaldības finansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam ņemt aizņēmumu Valsts kasē Projekta īstenošanai:
	1. 2028. gadā – līdzfinansējuma nodrošināšanai 202 486,19 *euro* (divi simti divi tūkstoši četri simti astoņdesmit seši *euro* un 19 centi) apmērā;
	2. 2029. gadā – līdzfinansējuma un priekšfinansējuma nodrošināšanai 431 970,52 *euro* (četri simti trīsdesmit viens tūkstotis deviņi simti septiņdesmit *euro* un 52 centi) apmērā, t.sk. līdzfinansējums 202 486,18 *euro* (divi simti divi tūkstoši četri simti astoņdesmit seši *euro* un 18 centi) un priekšfinansējums 229 484,34 *euro* (divi simti divdesmit deviņi tūkstoši četri simti astoņdesmit četri *euro* un 34 centi)*.*
3. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut 2028. gada budžetā pašvaldības finansējumu 27 405,21 *euro* (divdesmit septiņi tūkstoši četri simti pieci *euro* un 21 cents) ārpus projekta izmaksu segšanai.
4. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases aizņēmums, finansēt no pašvaldības budžeta līdzekļiem.
5. Pilnvarot Jelgavas valstspilsētas pašvaldības izpilddirektori veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
6. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 23. maijā